บาทเปิด 32.85 บาทต่อดอลลาร์  แนวโน้มอ่อนค่า
เงินบาทเปิดตลาด 32.85 บาทต่อดอลลาร์  แนวโน้มอ่อนค่าตามทิศทางภูมิภาคตามแรงซื้อดอลล์-เงินไหลออก
21 มิ.ย. 2561

เงินบาทเปิดตลาด 32.85 บาทต่อดอลลาร์  แนวโน้มอ่อนค่าตามทิศทางภูมิภาคตามแรงซื้อดอลล์-เงินไหลออก
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 32.85 บาท/ดอลลาร์ อ่อนค่าต่อเนื่องจากเย็นวานนี้ที่ระดับ 32.82 บาท/ดอลลาร์ โดยเงินบาทเคลื่อนไหวในทิศทางเดียวกับภูมิภาค เนื่องจากดอลลาร์แข็งค่าเมื่อเทียบกับทุกสกุลเงินหลัก หลังมีแรงซื้อดอลลาร์กลับเข้ามาในตลาด
"บาทอ่อนค่าต่อเนื่องจากเย็นวานนี้ momentum กลับมาที่ดอลลาร์หลังดอกเบี้ยพันธบัตรสหรัฐปรับตัวสูงขึ้น ขณะที่ flow ไหลออกจากตลาดเกิดใหม่" นักบริหารเงิน กล่าว
นักบริหารเงินประเมินกรอบการเคลื่อนไหวของเงินบาทวันนี้ไว้ที่ 32.75-32.90 บาท/ดอลลาร์